L 238/94
EL
Επίσημη Εφημερίδα της Ευρωπαϊκής Ένωσης
27.9.2023
ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2023/2057 ΤΗΣ ΕΠΙΤΡΟΠΗΣ της 26ης Σεπτεμβρίου 2023 για την τροποποίηση παραρτημάτων VII και VIII του εκτελεστικού κανονισμού (ΕΕ) 2021/620 όσον αφορά, αφενός, την έγκριση ή την ανάκληση του καθεστώτος απαλλαγμένου από νόσο για ορισμένα κράτη μέλη ή ζώνες αυτών σχετικά με ορισμένες καταγεγραμμένες νόσους και, αφετέρου, την έγκριση των προγραμμάτων εκρίζωσης για ορισμένες καταγεγραμμένες νόσους (Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 31 παράγραφος 3 και το άρθρο 36 παράγραφος 4, Εκτιμώντας τα ακόλουθα: (1)
Ο κανονισμός (ΕΕ) 2016/429 θεσπίζει κανόνες για συγκεκριμένες νόσους που καταγράφονται σύμφωνα με το άρθρο 5 παράγραφος 1 του εν λόγω κανονισμού και καθορίζει τον τρόπο εφαρμογής των εν λόγω κανόνων στις διάφορες κατηγορίες καταγεγραμμένων νόσων.
Ο κανονισμός (ΕΕ) 2016/429 ορίζει ότι τα κράτη μέλη θεσπίζουν υποχρεωτικά προγράμματα εκρίζωσης για τις καταγεγραμμένες νόσους που αναφέρονται στο άρθρο 9 παράγραφος 1 στοιχείο β) και προαιρετικά προγράμματα εκρίζωσης για τις καταγεγραμμένες νόσους που αναφέρονται στο άρθρο 9 παράγραφος 1 στοιχείο γ) του εν λόγω κανονισμού, και προβλέπει την έγκριση των προγραμμάτων αυτών από την Επιτροπή.
Ο εν λόγω κανονισμός προβλέπει επίσης την έγκριση ή την ανάκληση, από την Επιτροπή, του καθεστώτος απαλλαγμένου από νόσο για κράτη μέλη ή ζώνες ή διαμερίσματα αυτών όσον αφορά ορισμένες καταγεγραμμένες νόσους που αναφέρονται στο άρθρο 9 παράγραφος 1 στοιχεία β) και γ) του κανονισμού.
(2)
Ο κατ’ εξουσιοδότηση κανονισμός (ΕΕ) 2020/689 της Επιτροπής (2) συμπληρώνει τον κανονισμό (ΕΕ) 2016/429 και καθορίζει τα κριτήρια για τη χορήγηση, τη διατήρηση, την αναστολή και την ανάκληση του καθεστώτος απαλλαγμένου από νόσο για κράτη μέλη ή ζώνες ή διαμερίσματα αυτών, καθώς και τις απαιτήσεις για την έγκριση των υποχρεωτικών ή προαιρετικών προγραμμάτων εκρίζωσης για κράτη μέλη ή ζώνες ή διαμερίσματα αυτών.
(3)
Ο εκτελεστικός κανονισμός (ΕΕ) 2021/620 της Επιτροπής (3) θεσπίζει κανόνες εφαρμογής για τις καταγεγραμμένες νόσους των ζώων που αναφέρονται στο άρθρο 9 παράγραφος 1 στοιχεία α), β) και γ) του κανονισμού (ΕΕ) 2016/429, όσον αφορά το καθεστώς απαλλαγμένου από νόσο και το καθεστώς μη εμβολιασμού ορισμένων κρατών μελών ή ζωνών ή διαμερισμάτων αυτών, καθώς και την έγκριση προγραμμάτων εκρίζωσης για τις εν λόγω καταγεγραμμένες νόσους.
Ειδικότερα, απαριθμεί στα παραρτήματά του τα κράτη μέλη ή τις ζώνες ή τα διαμερίσματα αυτών που έχουν καθεστώς απαλλαγμένου από νόσο και παραθέτει επίσης τα υπάρχοντα εγκεκριμένα υποχρεωτικά ή προαιρετικά προγράμματα εκρίζωσης.
Η μεταβαλλόμενη επιδημιολογική κατάσταση ορισμένων νόσων καθιστά αναγκαία την τροποποίηση ορισμένων παραρτημάτων του εκτελεστικού κανονισμού (ΕΕ) 2021/620 με σκοπό τη συμπερίληψη νέων κρατών μελών ή ζωνών αυτών απαλλαγμένων από νόσο και την έγκριση ορισμένων υποχρεωτικών ή προαιρετικών προγραμμάτων εκρίζωσης που υποβάλλονται στην Επιτροπή.
(4)
Όσον αφορά την BVD, η Γερμανία υπέβαλε στην Επιτροπή στοιχεία που αποδεικνύουν ότι πληρούνται οι όροι για την αναγνώριση καθεστώτος απαλλαγμένου από τη νόσο BVD που ορίζονται από τον κατ’ εξουσιοδότηση κανονισμό (ΕΕ) 2020/689 σε ολόκληρη την επικράτεια του ομόσπονδου κράτους της Βαυαρίας, στο μεγαλύτερο μέρος της επικράτειας του ομόσπονδου κράτους της Κάτω Σαξονίας, εκτός από τις περιφέρειες Cuxhaven, Göttingen, Northeim, Oldenburg και Stade, και στο μεγαλύτερο μέρος της επικράτειας του ομόσπονδου κράτους της Βόρειας ΡηνανίαςΒεστφαλίας, εκτός από τις περιφέρειες Borken, Gütersloh, Höxter, Kleve και Paderborn, και στο μεγαλύτερο μέρος της
(1) ΕΕ L 84 της 31.3.2016, σ. 1.
(2) Κατ’ εξουσιοδότηση κανονισμός (ΕΕ) 2020/689 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την επιτήρηση, τα προγράμματα εκρίζωσης και το καθεστώς απαλλαγμένου από νόσο για ορισμένες καταγεγραμμένες και αναδυόμενες νόσους (ΕΕ L 174 της 3.6.2020, σ. 211).
(3) Εκτελεστικός κανονισμός (ΕΕ) 2021/620 της Επιτροπής, της 15ης Απριλίου 2021, για τη θέσπιση κανόνων εφαρμογής του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά την έγκριση του καθεστώτος απαλλαγμένου από νόσο και του καθεστώτος μη εμβολιασμού ορισμένων κρατών μελών ή ζωνών ή διαμερισμάτων τους, όσον αφορά ορισμένες καταγεγραμμένες νόσους και την έγκριση προγραμμάτων εκρίζωσης των εν λόγω καταγεγραμμένων νόσων (ΕΕ L 131 της 16.4.2021, σ. 78).